
Ονοματεπώνυμο:                          	………………………………………………………………
Μάθημα:				ΑΟΔΕ
Υλη:					ΚΕΦΑΛΑΙΑ 1-2
Επιμέλεια διαγωνίσματος:		ΚΛΗΡΟΝΟΜΟΣ ΓΙΩΡΓΟΣ
Αξιολόγηση :				………………………………………………………………


ΘΕΜΑ Α
 Α1. Να χαρακτηρίσετε τις προτάσεις που ακολουθούν, γράφοντας στο τετράδιό σας, δίπλα στο γράμμα που αντιστοιχεί σε κάθε πρόταση, τη λέξη Σωστό, αν η πρόταση είναι σωστή, ή τη λέξη Λάθος, αν η πρόταση είναι λανθασμένη. 
α. Η διοίκηση είναι αναγκαία σε κάθε μορφή οργανωμένης συνεργασίας. 
β. Οι πολυεθνικές επιχειρήσεις διαθέτουν μεγάλα κεφάλαια και υψηλή τεχνολογία, με αποτέλεσμα να πετυχαίνουν μεγάλο όγκο παραγωγής με πολύ χαμηλό κόστος (οικονομίες κλίμακας). 
γ. Η διαχείριση του χρόνου είναι μία διανοητική ικανότητα του ατόμου. 
δ. Οι μονάδες εξόρυξης μεταλλευμάτων περιλαμβάνονται στον τριτογενή τομέα παραγωγής.
ε. Στο στάδιο του προγραμματισμού, κατά τη διοικητική διαδικασία των πωλήσεων, περιλαμβάνονται η επιλογή, η πρόσληψη, η κατάρτιση των πωλητών, η παρακίνηση και τα συστήματα αμοιβών τους. 
Μονάδες 15

Α2. Να γράψετε στο τετράδιό σας τον αριθμό κάθε μίας από τις παρακάτω προτάσεις και, δίπλα στον αριθμό, το γράμμα που αντιστοιχεί στη σωστή απάντηση. 
1. Το μάρκετινγκ περιλαμβάνει όλες τις ενέργειες που απαιτούνται για να: 
α. παραχθούν τα προϊόντα και οι υπηρεσίες 
β. εξευρεθούν τα κεφάλαια που απαιτούνται για την ίδρυση της επιχείρησης 
γ. φθάσουν τα προϊόντα από τον παραγωγό στον καταναλωτή 
δ. εξευρεθεί ο κατάλληλος τόπος εγκατάστασης της επιχείρησης. 



2. Η ενεργός συμμετοχή των εργαζομένων σε θέματα που αφορούν στις συνθήκες και τις μεθόδους εργασίας μέσα στις επιχειρήσεις υποστηρίχθηκε από: 
α. τον Max Weber 
β. τους Elton Mayo και F. Roethlisberger 
γ. τον Henri Fayol 
δ. τον Henry Gantt. 
Μονάδες 10

ΘΕΜΑ Β
Να περιγράψετε τις απόψεις του Max Weber σχετικά με τη γραφειοκρατία.  
Μονάδες 25

ΘΕΜΑ Γ
 α. Από τις επιμέρους λειτουργίες της Διοίκησης Παραγωγής, να περιγράψετε τη διασφάλιση της ποιότητας και τον έλεγχο της παραγωγής (μον. 16). 
β. Η χρηματοοικονομική διοίκηση έχει ως αντικείμενο την υποστήριξη των επιχειρηματικών αποφάσεων, τη συμμετοχή στη διαδικασία λήψης τους και την παρακολούθηση των χρηματοοικονομικών στοιχείων της επιχείρησης. Να αιτιολογήσετε γιατί θεωρείται απαραίτητη η παρακολούθηση των χρηματοοικονομικών στοιχείων της επιχείρησης (μον. 9). 
Μονάδες 25

ΘΕΜΑ Δ
Δ1. Να αναφέρετε ποια είναι η επικρατέστερη λειτουργία σε κάθε μία από τις παρακάτω επιχειρήσεις: 1. Κατάστημα ετοίμων ενδυμάτων. 2. Βιομηχανία τσιμέντων. 3. Εταιρεία παροχής χρηματιστηριακών υπηρεσιών. 
Μονάδες 9 






Δ2. Στον παρακάτω πίνακα παρουσιάζονται τα στοιχεία μίας αγροτικής επιχείρησης:

	ΜΗΝΑΣ
	ΜΟΝΑΔΕΣ ΠΑΡΑΓΩΓΗΣ
	ΣΤΡΕΜΜΑΤΑ (ΕΔΑΦΟΣ)
	ΠΑΡΑΓΩΓΙΚΟΤΗΤΑ

	ΙΟΥΝΙΟΣ
	1200
	Χ1
	30

	ΙΟΥΛΙΟΣ
	Χ2
	40
	40

	ΑΥΓΟΥΣΤΟΣ
	1000
	Χ3
	40

	ΣΕΠΤΕΜΒΡΙΟΣ
	1800
	50
	Χ4

	ΣΥΝΟΛΟ
	Χ5
	
	



Ζητείται: 
α. Να υπολογίσετε τα στοιχεία Χ1, Χ2, Χ3 και Χ4 του παραπάνω πίνακα (μον. 9), καθώς και τη συνολική παραγωγή Χ5 (μον. 1) για τους τέσσερις παραπάνω μήνες. 
β. Να υπολογίσετε την αποτελεσματικότητα της επιχείρησης για το παραπάνω τετράμηνο, εάν ο στόχος της επιχείρησης ήταν η παραγωγή 11.200 μονάδων (μον. 3). 
γ. Να υπολογίσετε την αποδοτικότητα, εάν το κόστος της συνολικής παραγωγής είναι 14.000 ευρώ (μον. 3). (Σε κάθε υποερώτημα απαιτείται να γραφεί ο κατάλληλος τύπος υπολογισμού). 
Μονάδες 16

